CELEX: 62010FN0057
Language: sl
Date: 2010-07-14 00:00:00
Title: Zadeva F-57/10: Tožba, vložena 14. julija 2010 – Pedeferri in drugi proti Komisiji

19.2.2011   
            
            
               SL
            
            
               Uradni list Evropske unije
            
            
               C 55/36
            
         Tožba, vložena 14. julija 2010 – Pedeferri in drugi proti Komisiji
   (Zadeva F-57/10)
   2011/C 55/66
   Jezik postopka: italijanščina
   
      Stranki
   
   
      Tožeča stranka: Stefano Pedeferri (Sangiano, Italija) in drugi (zastopnik: G. Vistoli, odvetnik)
   
      Tožena stranka: Evropska komisija
   
      Predmet in opis spora
   
   Ugotovitev statusa uslužbenca Evropske komisije za tožeče stranke in njihova ponovna vključitev med osebje Skupnega raziskovalnega središča v Ispri. Poleg tega povračilo premoženjske in nepremoženjske škode, ki je nastala vsaki izmed njih.
   
      Predlogi tožeče stranke
   
   
               —
            
            
               Ugotovi in razglasi naj se, da je bilo delovno razmerje tožečih strank dejansko sklenjeno ob očitnem kršenju zakona št. 1369/60 Italijanske republike, in temu ustrezno razglasi, da je vsako od delovnih razmerij tožečih strank sklenjeno z Evropsko komisijo, s pogodbenimi in plačilnimi pogoji ter socialnim zavarovanjem, ki jim pripada za opravljene naloge, od datuma dejanskega začetka opravljanja dela posamezne tožeče stranke ali od datuma, ki bo ugotovljen med postopkom;
            
         
               —
            
            
               Evropski komisiji naj se naloži, naj tožeče stranke ponovno vključi med osebje Skupnega raziskovalnega središča v Ispri, s pripadajočimi pravnimi pogoji, dajatvami in socialnim zavarovanjem;
            
         
               —
            
            
               Evropski komisiji naj se naloži, da tožečim strankam plača vse, do česar so upravičene kot uslužbenci Skupnega raziskovalnega središča, vključno s plačilom razlike pri obravnavanju glede prispevkov in zdravstvenega varstva, kakor se bo izkazalo za ustrezno ob koncu postopka, v skladu s pravno in ekonomsko ureditvijo, ki velja za uslužbence Evropske unije na delovnem mestu asistenta na področju varnosti;
            
         
               —
            
            
               Vsaki tožeči stranki naj se iz naslova povračila premoženjske in nepremoženjske škode prizna znesek v višini 50 % plačil, ki jim bodo priznana iz zgoraj navedenih razlogov, vsekakor pa ne manj kot 50 000 EUR.